Legal Document

Category: 17

Text:
14. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 30372/Α/1980 της 13 Μαρτ./8  Απρ. 1980 (ΦΕΚ Β΄ 351) Περί αυξήσεως κατά 20% των υπό του ΤΠΑΕΝ χορηγουμένων εφ’ άπαξ παροχών. Έχοντες υπ’ όψει: 1.Τας διατάξεις της παρ. 2 του άρθρ. 5 του Ν.Δ. 3736/1957. 2.Την υπ’ αριθ. Δ. 3676/932/26.5.1978 κοινήν απόφασιν του Πρωθυπουργού και Υπουργού Οικονομικών «περί αναθέσεως αρμοδιοτήτων στους Υφυπουργούς Οικονομικών» (Φ.Ε.Κ. 498/30.5.78 τ.Β΄). 3.Την υπό του Δ.Σ. του ΤΠΑΕΝ δημοσίαν απόφασιν κατά την συνεδρίασιν αυτού της 30.10.1979. 4.Την εν προκειμένω σύμφωνον γνώμην της Επιτροπής Τιμών και Εισοδημάτων του Υπουργείου Συντονισμού, διατυπωθείσαν δια του υπ’ αριθ. πρωτ. 10092/4029/27.12.79 εγγράφου, αποφασίζομεν: 1.Εγκρίνομεν την υπό του Διοικητικού Συμβουλίου του Ταμείου Προνοίας Αξιωματικών Εμπορικού Ναυτικού (ΤΑΠΑΕΝ), ληφθείσαν απόφασιν περί αυξήσεως κατά 20% των ήδη υπ’ αυτού χορηγουμένων εφ’ άπαξ παροχών. 602 19.Ι.β.13-15 Ταμείο Προνοίας Αξιωματικών 2.Της εν λόγω αυξήσεως δικαιούνται οι συμφώνως προς τας διατάξεις του άρθρ. 3 του Ν.Δ. 3736/1957 συνταξιοδοτούμενοι υπό του Ναυτικού Απομαχικού Ταμείου (ΝΑΤ) μέτοχοι του ΤΠΑΕΝ, εφ’ όσον η περί απονομής της παροχής (περιοδικώς ή εφ’ άπαξ) απόφαση του ΝΑΤ φέρει ημερομηνίαν μεταγενεστέραν της 31.12.1979. 3.Προς τούτο καθορίζομεν την κατά την παρ. 1 του άρθρ. 5 του Ν.Δ. 3736/57 προσαύξησιν του γινομένου του πολλαπλασιασμού των μηνών υπηρεσίας, επί την μέσην τακτικήν μηνιαίαν εισφοράν ως ακολούθως: Εν αρχή διαιρείται ο αριθμός 2789,3376 δια του αριθμού του εκφράζοντος την μέσην τακτικήν μηνιαίαν εισφοράν του ησφαλισμένου κατ’ εφαρμογήν της παρ. 1 του άρθρ. 5 του Ν.Δ. 3736/57, της διαιρέσεως συνεχιζομένης μέχρι προσδιορισμού έξ πρώτων δεκαδικών ψηφίων. Εν συνεχεία αφαιρείται εκ του ούτω προκύπτοντος πηλίκου μία ακεραία μονάς. Τέλος ο προκύπτων εκ της αφαιρέσεως αριθμός εκφραζόμενος εις ποσοστόν επί τοις εκατόν αποτελεί την ληφθησομένην υπ’ όψιν προσαύξησιν κατά περίπτωσιν ύψους μέσης τακτικής μηνιαίας εισφοράς. 15. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ, ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ  ΝΑ ΥΤΙΛΙΑΣ Αριθ. 30372/Γ/1980 της 1 7 Μαρτ./15  Απρ. 1980 (ΦΕΚ Β΄ 375) Περί αυξήσεως εισφορών ησφαλισμένων υπέρ ΤΠΑΕΝ. Έχοντες υπ’ όψει: 1.Την υπ’ αριθ. Δ. 3676/932/26.5.78 κοινήν απόφασιν του Πρωθυπουργού και Υπουργού Οικονομικών «περί αναθέσεως αρμοδιοτήτων στους Υφυπουργούς Οικονομικών (ΦΕΚ 498/30.5.78 τ.Β΄). 2.Το δια της υπ’ αριθ. 4410/188/10.11.79 αναφοράς του ΤΠΑΕΝ υποβληθέν απόσπασμα πρακτικού της από 30.10.79 συνεδριάσεως του Διοικητικού Συμβουλίου αυτού κατά την οποίαν απεφασίσθη η αύξησις της τακτικής μηνιαίας εισφοράς των ησφαλισμένων εις το ΤΠΑΕΝ κατά 25%. 3.Την δια του υπ’ αριθ. ΠΡ. 10092/4029/27.12.79 εγγράφου του Υπουργείου Συντονισμού Δ/νσιν Τιμών και Εισοδημάτων παρασχεθείσαν σύμφωνον γνώμην, ιδόντες: Τας διατάξεις της παρ. 2 του άρθρ. 2 του Ν.Δ. 423/70 περί τροποποιήσεως του Ν.Δ. 3736/1957 περί ΤΠΑΕΝ, αποφασίζομεν: Εγκρίνομεν την κατά την συνεδρίασιν του Δ.Σ. του Ταμείου Προνοίας Αξιωματικών Εμπορικού Ναυτικού (ΤΠΑΕΝ) της 30.10.79 ληφθείσαν απόφασιν αυτού περί αυξήσεως από 1ης Ιαν. 1980 της τακτικής μηνιαίας εισφοράς των ησφαλισμένων εις το ΤΠΑΕΝ κατά 25% ήτοι από 1512 δρχ. εις 1890 δραχμές. Η ισχύς της παρούσης άρχεται από 1η Ιαν. 1980. (Αντί για τη σελ. 722,05) Σελ. 722,05(α) Τεύχος 774 –Σελ. 137